stanford-oval/wikipedia huggingface dataset:
Jackrussellinterrieri
Terveys

Jackrussellinterrieri ei ole sisäsiittoinen koirarotu. Geenitutkimuksessa vähiten sisäsiittoinen koirarotu oli sekarotuinen ja sen jälkeläisen sisäsiittoisuusluku oli 0,037. Serkusten jälkeläisen sisäsiittoisuusluku on 0,0625 ja täyssisarusten jälkeläisellä luku on 0,25, mikä on melkein sama kuin keskivertokoiralla. Jackrussellinterrierin jälkeläisen luku oli vain 0,104 ja se kuului vähiten sisäsiittoisiin rotuihin.
Jackrusseli kuuluu Kennelliiton PEVISA-ohjelmaan (perinnöllisten vikojen ja sairauksien vastustamisohjelma), joten jalostukseen käytettävillä koirilla on täytynyt tarkastaa polvet ja silmät. Muutamalta koiralta on kuvattu myös lonkat. Osa kasvattajista kuvauttaa jalostukseen käytettäviltä koirilta myös selät, koska niistä on löytynyt pieniä virheitä. Varsinkin kaihilöydöt ovat nopeasti yleistyneet nuoressa rodussa.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Jackrussellinterrierit ry
Rotumääritelmä (Suomen Kennelliitto, pdf)
Sivu, joka esittelee 3 eri russelityyppiä
Sivu, joka esittelee rotaatiojalostusta jackrussellinterriereillä
Jack Russell Terrier Club of Great Britain - Suomi Finland ry
Jesse Väkelä

| Jesse Väkelä> Henkilötiedot |
| --- | --- |
Syntynyt: 9. heinäkuuta 1995 (ikä 29) Vaasa, Suomi
Kansalaisuus:   Suomi
Jääkiekkoilija
Lempinimi:  Väksä
Pelipaikka:  puolustaja
Maila:  oikea
Pituus:  183 cm
Paino:  85 kg
Seura
Seura:  Muik Hockey
Sarja:  Suomi-sarja
Pelaajaura
Pääsarjaura:  2014–
Aik. seurat:  Sport (SML) Peliitat (Mestis) Hermes (Mestis) Hokki (Mestis) Espoo United (Mestis) Malax IF (II-div.) KoMu HT (II-div.)
Jesse Väkelä (s. 9. heinäkuuta 1995 Vaasa) on suomalainen jääkiekkopuolustaja, joka pelaa Suomi-sarjajoukkue Muik Hockeyssa. Hän laukoo oikealta.
Ura > Seuraura

Väkelä on Vaasan Sportin kasvatti. Hän siirtyi C-juniori-ikäisenä Oulun Kärppiin kaudeksi 2010–2011, mutta Väkelä palasi kuitenkin kesken kauden Sportiin, jonka C-nuorten varakapteenina hän toimi. Kaudella 2013–2014 Väkelä kuului seuran A-nuorten kapteenistoon.
Huhtikuussa 2014 Väkelä teki kaksivuotisen sopimuksen SM-liigaan nostetun Sportin miesten joukkueen kanssa. Hän teki liigadebyyttinsä 23. syyskuuta 2014 Espoo Bluesia vastaan. Väkelä merkittiin Sportin seitsemänneksi puolustajaksi. Hän sai ottelussa jääaikaa 8.55 minuuttia. Liigauransa avausmaalin Väkelä teki 10. maaliskuuta 2015 vieraissa Hämeenlinnan Pallokerhoa vastaan. Hänen osumansa jäi Sportin 1–3-voittoon päättyneen ottelun ratkaisumaaliksi. Väkelä palkittiin ottelun Ilta-Sanomien kolmen tähden tähtipelaajana ja myös Reima Kaija valitsi hänet legendojen tähtien ykköstähdeksi. Väkelä pelasi ison osan kaudesta 2014–2015 myös lainalla Mestis-joukkue Heinolan Peliitoissa.
Elokuussa 2015 Sport lainasi Väkelän seuran yhteistyöjoukkue Kokkolan Hermekseen. Joulutauolla Sport lainasi hänet loppukaudeksi 2015–2016 toiseen Mestis-joukkueeseen, Kajaanin Hokkiin, kun Väkelä siirtyi suorittamaan varusmiespalvelusta Kainuun prikaatiin. Samalla hän teki kaksivuotisen jatkosopimuksen Sportin kanssa. Väkelä voitti Hokissa kauden päätteeksi Mestis-hopeaa, vaikka hän ei pelannut otteluakaan pudotuspeleissä. Väkelä ei pelannut kauden aikana otteluakaan SM-liigassa.
Ennen kautta 2016–2017 Sport lainasi Väkelän taas toistaiseksi voimassa olevalla sopimuksella Hermekseen. Hän pelasi siellä kuusi ottelua, kunnes Väkelä ja Felix Westermarck siirtyivät lokakuussa 2016 loppukauden kattavilla sopimuksilla toiseen Mestis-joukkueeseen, Espoo Unitediin. Vastaavasti Espoosta Sportiin siirtyi Matti Lamberg. Väkelä voitti kauden päätteeksi Mestis-pronssia.
Kaudeksi 2018–2019 Väkelä siirtyi II-divisioonajoukkue Malax IF:ään. Kaudeksi 2019–2020 hän siirtyi samassa sarjassa pelaavaan KoMu HT:hen. Toukokuussa 2020 Väkelä teki seuran kanssa vuoden mittaisen jatkosopimuksen, mutta hän ei kuitenkaan pelannut missään koko kaudella 2020–2021. Kaudeksi 2021–2022 Väkelä siirtyi vuoden mittaisella sopimuksella Suomi-sarjajoukkue Muik Hockeyn riveihin.
Ura > Maajoukkueura

Väkelä on esiintynyt Suomen alle 20-vuotiaiden maajoukkueessa.
Muuta

Väkelän isä Tomi oli aikoinaan jääkiekkoilijalupaus, jonka ura päättyi kuitenkin kaukalossa halvaantumiseen jo 17-vuotiaana vuonna 1990. Sport on jäädyttänyt hänen pelinumeronsa 27, jota Jessellä on kuitenkin oikeus käyttää.
FUUG

Suomen Unix-käyttäjäin yhdistys FUUG ry (FUUG on lyhenne nimen englanninkielisestä muodosta Finnish UNIX Users' Group) on perustettu vuonna 1984. Sen tarkoitus on edistää UNIXin ja avointen järjestelmien yleistä tietämystä Suomessa ja toimia käyttäjien ja laitetoimittajien yhdyslinkkinä. FUUG toimii yhteistyössä muiden koti- ja ulkomaisten Unix-käyttäjäyhdistysten kanssa.
FUUG järjestää kerhoiltoja ja muita tapahtumia, joissa on mahdollista tutustua johonkin ajankohtaiseen avoimiin järjestelmiin liittyvään aiheeseen.
Fuugin säätiö on yhdistyksestä erillinen järjestö, joka perustettiin rahastoimalla FUUG ry:n Eunetin myynnistä saamoja varoja miljoona markkaa. Vuoden 2020 alussa Fuugin säätiön pääoma oli noin 200 000 euroa. Säätiö jakaa vuosittain apurahoja avoimen lähdekoodin kehittämiseksi, erityisesti suomalaisia hyödyttävällä tavalla. Vuosien 2016-2020 aikana Fuugin säätiö on myöntänyt apurahoja vuosittain n. 10 projektille tai hankkeelle, yhteensä yli 100 000 euron arvosta.
Aiheesta muualla

Yhdistyksen ja säätiön kotisivut
Unix-käyttäjäin yhdistys UK (Arkistoitu – Internet Archive)
Berkeley Unix User Group
Erkki Kivimäki (diplomaatti)

Erkki Juhani Kivimäki (23. toukokuuta 1936 Varkaus – 1. toukokuuta 2017 Hattula) oli suomalainen diplomaatti.
Koulutukseltaan hän oli lainopin kandidaatti
Hän toimi suurlähettiläänä Suomen suurlähetystössä Argentiinassa Buenos Airesissa 1996–2001. Aiemmin hän oli suurlähettiläänä Venezuelassa Caracasissa ja Managuassa Nicaraguassa 1980–1985. Virkauralla ulkoministeriössä ulkomaanposteina myös Tukholma, Madrid, Washington ja Länsi-Berliini (muurin murtumisen aikaan). 1970-luvulla hän oli ulkoministeriön edustajana mukana laatimassa kriteerejä Vietnamin pakolaisten valintaan. Myöhemmin ulkoministeriön edustajana mukana pohjoismaisessa yhteistyössä. Eläkkeellä kommentoi ahkerasti niin ulkomaiden kuin kotimaan politiikkaa nimimerkillä OPS (= oikeistopuolueiden sanomat).
Fatijärvi

| Fatijärvi |
| --- | --- |
 Fatijärveä kesäkuussa 2011.
Valtiot:  Suomi
Paikkakunta:  Yyteri, Pori
Koordinaatit:  61°34′31″N, 21°30′44″E
Mittaustietoja
Pinnankorkeus:  1,4 m
Rantaviiva:  0,61 km
Pinta-ala:  2,61 km²
 fiFatijärvi 
Fatijärvi on 2,61 hehtaarin laajuinen järvi Yyterissä Porissa. Sen korkeus merenpinnasta on 1,4 metriä ja rantaviivan pituus 0,61 kilometriä.
Geologia

Järven ympäristön maaperä on hiekkaa. Järven luoteispuolella on Keisarinpankin dyynimuodostumaan kuuluvia, metsää kasvavia rantadyynejä.
Maisema ja kulttuuriympäristö

Järvi kuuluu Yyterin Valtakunnallisesti arvokkaan maisema-alueen sisään jääviin pieniin vesialueisiin yhdessä muiden muassa läheisten Ruutu- ja Haventojärvien kanssa. Sen ympärillä on säilynyt ensimmäisen maailmansodan aikaisia rakenteita, kuten juoksuhautoja.
Finland

Finland voi tarkoittaa ainakin seuraavia:
Suomi, useilla kielillä Finland, valtio Euroopassa
Finland, Helsingissä vuosina 1884–1892 ilmestynyt sanomalehti
Finland, vuonna 1911 valmistunut suomalainen dokumenttielokuva
Finland, suomalaissiirtolaisten perustama kylä Minnesotassa Yhdysvalloissa
Finland, vuonna 1918 uponnut suomalainen kolmimastoparkki
USS Finland (ID-4543), Yhdysvaltain laivaston alus.
Mount Finland, vuori Etelämanterella
”Finland”, Monty Python -komediaryhmän humoristinen laulu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Finland”, voi hakea sivunnimihaulla, laajalla sivunnimihaulla tai tekstihaulla.
Finland (laulu)

Finland on Suomesta kertova brittiläisen Monty Python -komediaryhmän humoristinen musiikkikappale, jonka on kirjoittanut Michael Palin ja sovittanut John Du Prez. Palinin laulama ja Brian Willoughbyn kitaralla säestämä kappale julkaistiin ensimmäisen kerran albumilla Monty Python’s Contractual Obligation Album vuonna 1980 ja se sisältyy myös vuoden 1989 kokoelma-albumiin Monty Python Sings.
”Finland” on olevinaan intohimoinen ylistyslaulu Suomelle vierailukohteena, mutta siinä mainitut syyt käydä Suomessa eivät ole Suomelle erityisiä eivätkä kovin jännittäviäkään. Sanojen mukaan Suomessa on ”uljaita vuoria” ja korkeita puita, ja ajanvietteet, joita laulun kertoja haluaa Suomessa tehdä, ovat ponivaellus, leirintä ja television katselu sekä aamiaisen, päivällisen ja lounaan syöminen, joten ”Suomella on kaikki” (”Finland has it all”). Laulussa myös sanotaan, että matkailijoilla on ikävä tapa jättää Suomi huomiotta, koska sitä pidetään huonompana vaihtoehtona Belgialle.
Palin nähdään laulamassa ”Finland”-laulua vieraillessaan Suomessa matkailuohjelmassaan Navalta navalle vuonna 1992. John Du Prez’n säveltämä ja Eric Idlen kirjoittama Monty Python -musikaali Spamalot alkaa ”Finland”-laulun vaihtoehtoisella versiolla, jonka lopussa historioitsija huomauttaa, että aiheena onkin Englanti (England).
Finkolo Ganadougou

| Finkolo Ganadougou |
| --- | --- |
 Finkolo Ganadougou
 Koordinaatit: 11°13′37″N, 6°11′47″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  600 km²
Väkiluku (2009):  17 300
Infobox OKVirheellinen NIMI-arvo: 
Finkolo Ganadougou on maalaiskunta Sikasson alueen Sikasson piirissä Malissa. Sen keskuskylä Finkolo sijaitsee 85 kilometriä Sikassosta länteen. Kunnassa on 17 300 ja keskuskylässä 4 300 asukasta (vuonna 2009).
Finkolo Ganadougoun kunnan pinta-ala on noin 600 neliökilometriä. Se rajoittuu pohjoisessa Sikasson piirin Minikon ja Niénan, idässä Zanférébougoun, Kapolondougoun ja Kolokoban, etelässä Lobougoulan ja N’Tjikounan ja lännessä Kolondiéban piirin Nangalasson kuntiin. Maisemaa leimaavat tasangot ja ylängöt. Pysyviä vesistöjä ei ole. Ilmasto on sudanilais-sahelilainen. Kasvillisuus on heinä- ja pensassavannia.
Kuntaan kuuluu 16 kylää. Asukkaat ovat etupäässä fulbeja, bambaroita ja senufoja. Vallitseva uskonto on islam, jonka rinnalla harjoitetaan myös animismia.
Seudun pääelinkeinot ovat maanviljely ja karjanhoito. Tärkein rahakasvi on puuvilla. Kotieläimiä ovat naudat, lampaat, vuohet, aasit ja siipikarja.
Jalkapallon Suomen Cup 1981

Jalkapallon Suomen Cup 1981 oli cupin 27. järjestämisvuosi. Osanotto-oikeus siihen oli kaikilla seuroilla. Kilpailuun osallistui 302 joukkuetta joista 40 liiton sarjojen ulkopuolelta.
Loppuotteluun selvisivät Helsingin Jalkapalloklubi ja Kuusysi, ja se pelattiin Helsingin Pallokentällä. Ottelun voitti HJK 4-0.
1. kierros > SM-sarjan ja 1.divisioonan joukkueet

1. kierroksella SM-sarjan ja 1.divisioonan joukkueista muodostettiin 12 otteluparia. Näiden otteluiden voittajat etenivät suoraan cupin 8. kierrokselle.
| Joukkue #1 | Tulos | Joukkue #2 |
| --- | --- | --- |
| Finnairin Palloilijat (1) | 0–3 | Helsingin Jalkapalloklubi (SM) |
| Valkeakosken Haka (SM) | 3–0 | Turun Pyrkivä (1) |
| Pietarsaaren Jaro (1) | 2–1 | Oulun Palloseura (SM) |
| JyP -77 (1) | 3–2 | Mikkelin Palloilijat (SM) |
| Kotkan Työväen Palloilijat (SM) | 1–2 | Kuusysi (1) |
| Kuopion Palloseura (SM) | 2–0 | Kuopion Elo (1) |
| Mikkelin Pallo-Kissat (SM) | 2–1 | Kuopion Pallotoverit (SM) |
| Lahden Reipas (1) | 5–0 | Myllykosken Pallo (1) |
| Rovaniemen Palloseura (SM) | 2–1 | Oulun Työväen Palloilijat (1) |
| Sepsi-78 (SM) | 0–2 | Ilves (SM) |
| Turun Palloseura (SM) | 2–0 | FC Honka (1) |
| Vasa IFK (1) | ja. 0–1 | Kokkolan Palloveikot (1) |
Jean-Baptiste Kléber

Jean-Baptiste Kléber
Jean-Baptiste Kléber (9. maaliskuuta 1753 Strasbourg, Ranska – 14. kesäkuuta 1800 Kairo, Egypti) oli ranskalainen Ranskan vallankumoussotien aikainen kenraali. Hän saavutti menestystä vallankumousarmeijan kenraalina vuosina 1794–1796 ja seurasi Napoleonia Egyptiin vuonna 1798. Vuonna 1799 hänestä tuli Egyptin armeijan ylipäällikkö. Seuraavana vuonna syyrialainen opiskelija Suleiman al-Halabi murhasi hänet.
Elämäkerta

Kléber syntyi 1753 katolisen isän ja protestanttisen äidin perheeseen. Hänestä varttui komea, pitkä ja vaalea nuorimies, ja hän värväytyi 1777 Itävallan armeijaan kreivi Kaunitzin jalkaväkirykmenttiin ja nousi siellä aliluutnantiksi. Ranskaan palattuaan hän toimi arkkitehtina, kunnes värväytyi vallankumousarmeijaan 1792.
Kléber nimitettiin prikaatikenraaliksi 1793 ja lähetettiin murskaamaan rojalistien kapinaa Vendéen maakuntaan. Seuraavaksi hän kunnostautui Fleurusin taistelussa 1794. Kléber oli mukana Napoleonin Egyptin-retkellä ja haavoittui lievästi Aleksandriassa 1798. Napoleon suuntasi turkkilaisten hallitseman Syyrian kimppuun, ja huhtikuussa 1799 käytiin Taborin taistelu. Sotaretken venyessä Napoleon nousi laivaan kohti Ranskaa ja jätti Kléberin johtamaan Egyptin-armeijaa brittejä ja turkkilaisia vastaan.
Kléber pyrki tuomaan joukot kotimaahan, ja hän neuvotteli 24. tammikuuta 1800 brittien kanssa El-Arišin aselevon, jonka mukaan ranskalaiset evakuoisivat joukkonsa pois Egyptistä. Asiasta sopinut brittikenraali oli kuitenkin ylittänyt valtuutensa, ja ranskalaisia vaadittiin antautumaan. Tällöin Kléber julisti joukoilleen: "Valmistautukaa taisteluun!" Tästä seurannut Heliopoliin taistelu 20. maaliskuuta 1800 päättyi ranskalaisten selvään voittoon. Vastassa olleen Turkin tappio kuitenkin nostatti uskonnollista kiihkoilua, joka johti islamilaisen opiskelijan tekemään Kléberin murhaan tämän palatsin puutarhassa 14. heinäkuuta 1800. Joukkojen lopullisen kotiutuksen neuvotteli 1801 Kléberin seuraaja kenraali Menou.
Kuoleman jälkeen

Kléberin ruumiin tuominen kunniapaikalle Ranskaan oli vaiheikas operaatio. Aluksi hauta oli 17 vuoden ajan Ifin saarella Marseillen lähellä. Hänen syntymäkaupunkinsa Strasbourg järjesti vuonna 1818 hautapaikaksi kaupungin katedraalin. Kun Kléberin arvostus nousi, kerättiin rahaa hänen muistomerkkiään varten. Tämä ei toteutunut, mutta hauta siirrettiin Strasbourgin keskusaukiolle 1840. Vähitellen paikasta tuli nationalistisen ja saksalaisvastaisen kiihkoilun kohde, koska kaupunki jäi Saksan–Ranskan sodassa 1870 Saksalle. Toisen maailmansodan aikana saksalaiset siirsivät ruumiin Cronenburgin sotilashautausmaalle. Sieltä ranskalaiset palauttivat ruumiin takaisin sodan päätyttyä.
Suomalainen kenraali Erik Heinrichs julkaisi vanhoilla päivillään Kléber-aiheisen teoksen Kléber i Egypten: ett krigaröde från franska revolutionens dagar (1947, Helsingfors, Stockholm). Heinrichs oli kiinnostunut monien muidenkin ranskalaisten upseerien vaiheista, mutta vain tämän teoksen hän sai valmiiksi. Kirjoittaja sanoi kuvanneensa Kléberiä toisen sotilaan silmin, kun hän kirjoja lukiessaan oli joutunut tämän upean soturihahmon lumoihin.
Aiheesta muualla

Kuvia tai muita tiedostoja aiheesta Jean-Baptiste Kléber Wikimedia Commonsissa
Jarmo Liukkonen

| Jarmo Liukkonen> Henkilötiedot |
| --- | --- |
Syntynyt: 12. maaliskuuta 1956 (ikä 68) Helsinki
Kansalaisuus:  suomalainen
Ammatti:  professori
Jarmo Liukkonen (s. 12. maaliskuuta 1956 Helsinki) on liikuntapedagogiikan professori, liikunnan ja psyykkisen hyvinvoinnin dosentti Jyväskylän yliopiston liikuntatieteellisessä tiedekunnassa, kasvatustieteen dosentti Lapin yliopistossa, tietokirjailija, henkinen valmentaja ja yrittäjä. Liukkonen on toiminut psykologisen valmennuksen asiantuntijana useassa Suomen urheilumaajoukkueessa yli 30 vuoden ajan.
Ura

Kolmannen polven helsinkiläinen Jarmo Liukkonen opiskeli liikunnan opettajaksi 1970-luvulla Jyväskylässä. Psykologiasta hän kiinnostui opintojensa loppuvaiheessa huomattuaan, että oppilaat suhtautuvat yksilöllisesti samoihin liikuntatilanteisiin. Liikuntatieteiden maisteriksi hän valmistui vuonna 1982. Hän toimi liikunnan opettajana kymmenen vuotta pääkaupunkiseudun lukioissa ja yläasteilla. Urheilupsykologiaan hän tutustui Opetusministeriön järjestämissä kansainvälisissä asiantuntijavaihdoissa, joiden aikana hän vieraili muun muassa Neuvostoliiton ja DDR:n urheilun huippututkimuskeskuksissa.
Liukkosesta tuli urheiluopisto Kisakeskukseen perustetun Psykologisen valmennuskeskuksen johtaja, mutta hän jätti paikan saatuaan Jyväskylän yliopistosta vuonna 1993 kaksivuotisen apurahan väitöskirjan tekoa varten. Hän toimi siellä aluksi tutkijana, sittemmin myös yliassistenttina ja liikuntapsykologian professorin sijaisena, minkä jälkeen hän oli kolmisen vuotta LIKES-työelämäpalvelut OY:n toimitusjohtajana. Hän oli toiminut aiemmin toimitusjohtajana myös Alpha Wave Oy:ssä ja Easy Living Oy:ssä. Liike-elämää enemmän häntä kuitenkin kiinnosti tutkimus, joten hän palasi LIKES:n jälkeen tutkimus- ja opetustehtäviin.
Lisensiaatintyössään hän tutki nuorisovalmentajien ohjaamia harjoituksia käyttäen viitekehyksenään humanistista psykologiaa. Liikuntatieteen lisensiaatiksi hän valmistui vuonna 1994. Vuonna 1998 hän väitteli liikuntatieteiden tohtoriksi liikuntapsykologiasta. Väitöskirjassaan hän tutki nuorten urheilijoiden viihtymistä ja motivaatioilmastoa harjoituksissa ja kilpailuissa. Liukkosen keskeisimpiä tutkimuskohteita ovat olleet liikuntamotivaatio, sisäinen motivaatio, fyysisen aktiivisuuden edistäminen ja koululiikunta. Hänet nimitettiin Jyväskylän yliopiston liikunnan ja psyykkisen hyvinvoinnin dosentiksi vuonna 2000 ja Lapin yliopiston liikuntakasvatuksen dosentiksi vuonna 2005. Liukkonen on toiminut Jyväskylän liikuntapedagogiikan professorina, ensin määräaikaisena (2007) ja vuodesta 2009 lähtien vakituisessa virassa.
Liukkonen toimi opetus- ja kulttuuriministeriön rahoittaman Move!-hankkeen johtajana. Vuonna 2013 hanke sai Terveyden ja hyvinvoinnin laitoksen myöntämän kansanterveyspalkinnon. Hankkeen tulokset on otettu osaksi valtakunnallista perusopetuksen liikunnan opetussuunnitelmaa. Myös Liukkosen vetämän tutkimusryhmän käyttämä motivaatioteoria nimeltään itsemääräämisteoria on saanut merkittävän painoarvon uudessa opetussuunnitelmassa.
Tutkimustyönsä ohella Liukkonen on antanut henkistä valmennusta niin lukuisille urheilijoille, yli kymmenelle suomalaiselle maajoukkueelle (muun muassa mäkihyppyä, nyrkkeilyä ja naisten hiihtoa) kuin yritysjohtajillekin. Hänen valmennettaviinsa on kuulunut muiden muassa Hannu Manninen.
Liukkonen on toiminut Suomen olympiakomiteassa.
Kirjat

Liukkonen on tuottanut yli 200 tieteellistä julkaisua ja yli 20 kirjaa.
1995:
Psyykkisen valmennuksen työkirja
Aktiivinen rentous. Äänikirja
2004:
Aktiivinen rentous. Tekijä: Jarmo Liukkonen. Äänikirja
Hengitysrentous. Tekijä: Jarmo Liukkonen. Äänikirja
Kehon rentous. Tekijä: Jarmo Liukkonen. Äänikirja
Kohti ihannepainoa. Tekijä: Jarmo Liukkonen. Äänikirja
Lasten rentousohjelma. Tekijä: Jarmo Liukkonen. Äänikirja
Nukahda. Tekijä: Jarmo Liukkonen. Äänikirja
Savuton elämä. Tekijä: Jarmo Liukkonen. Äänikirja
Syvärentous. Tekijä: Jarmo Liukkonen. Äänikirja
Vapaudun paineista. Tekijä: Jarmo Liukkonen. Äänikirja
2006:
Taitolajina työ - Johtaminen ja sisäinen motivaatio. Tekijät: Jarmo Liukkonen Jarmo, Timo Jaakkola ja Jukka Kataja
2007:
Psychology for Physical Educators - 2nd Edition: Student in Focus. Toimittajat J. Liukkonen,; Y. Auweele, D. Alfermann, B. Vereijken, Y. Theodorakis.
2008:
Kilpailuihin valmistautuminen, kestävyyslajit ; Urheilijan hengitysrentous. Tekijä: Jarmo Liukkonen. Äänikirja
Kilpailuihin valmistautuminen, pelit ; Urheilijan hengitysrentous. Tekijä: Jarmo Liukkonen. Äänikirja
Kilpailuihin valmistautuminen, voima/nopeuslajit ; Urheilijan hengitysrentous. Tekijä: Jarmo Liukkonen. Äänikirja
Kilpailuihin valmistautuminen : taitolajit ; Urheilijan hengitysrentous. Tekijä: Liukkonen, Jarmo
Rentoutuen elinvoimaa. Tekijä: Jarmo Liukkonen. Äänikirja
2009:
Early Steps Physical Education Curriculum: Theory and Practice for Children Under 8. Kirjailijat Evridiki Zachopoulou, Ian Pickup, Niki Tsangaridou ja Jarmo Liukkonen (toimittaja)
2013:
Liikuntapedagogiikka. Kirjailijat Timo Jaakkola ja Jarmo Liukkonen, toimittanut Arja Sääkslahti. Kirja on Suomen ensimmäinen liikuntapedagogiikan akateeminen oppikirja.
2014:
Kilpailuihin valmistautuminen: taitolajit; Urheilijan hengitysrentous. Tekijä: Jarmo Liukkonen. Äänikirja
2017:
Helmikuussa 2017 ilmestyi Liukkosen "Psyykkinen vahvuus – Mielen taitojen harjoituskirja". Kirjaan hän halusi koota työkalupakin, jossa on konkreettisia käytännön ohjeita siihen, mitä ihminen voi tehdä itse oman hyvinvointinsa ja menestyksensä suhteen. Huhtikuussa 2017 kirja oli Suomen myydyin tietokirja. Kirja sisältää 25 erilaista testiä. Kirjaan liittyviä rentous- ja mielikuvaharjoituksia löytyy rentoelo-sivustolta.
Liikuntapedagogiikka. Uudistettu painos. Toimittajat Timo Jaakkola, Jarmo Liukkonen ja Arja Sääkslahti
Luottamustehtävät

Jarmo Liukkosen luottamustehtäviä:
Suomen edustaja Euroopan urheilupsykologisen yhdistyksen hallituksen jäsen vuosina 1993–2001
Suomen olympiakomitean urheilupsykologisen valiokunnan jäsen
Suomen urheilupsykologisen yhdistyksen puheenjohtaja
Yksityiselämä

Liukkonen on naimisissa, ja hänellä on neljä aikuista lasta sekä lastenlapsia. Hän harrastaa muun muassa sienestystä.
Aiheesta muualla

Jarmo Liukkonen on Elämänsä kuvassa ihmispyramidissa
Jarmo Liukkosen tieteellisiä julkaisuja Google Scholarissa
Filtvetin kirkko

| Filtvetin kirkko Filtvet kirke |
| --- | --- |
 Kirkko 1900-luvun alussa.
Sijainti:  Asker, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1894
Suunnittelija:  A. C. Dahl
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Filtvetin kirkko (norj. Filtvet kirke) on Askerin kunnassa Akershusin läänissä Norjassa sijaitseva puinen pitkäkirkko vuodelta 1894.
Aiheesta muualla

Kuvia tai muita tiedostoja aiheesta Filtvetin kirkko Wikimedia Commonsissa
Jalkapallon Suomen Cup 2004

Jalkapallon Suomen Cup 2004 päättyi Finnair Stadiumilla Myllykosken Pallon voitonjuhliin joukkueen voitettua loppuottelussa FC Hämeenlinnan. Ottelun ratkaisu syntyi yliajalla, kun Tuomas Aho teki ottelun voittomaalin. Välierissä FC Hämeenlinna pudotti jatkosta Klubi-04:n ja MyPan tieltä sai väistyä Valkeakosken Haka.
Välierät

| 0 | 1 | 2 | 3 | 4 |
| --- | --- | --- | --- | --- |
| 23. lokakuuta, 2004 | FC Haka | 3-6 | MyPa |   |
| 0 | 1 | 2 | 3 | 4 |
| --- | --- | --- | --- | --- |
|   | Lehtinen 32', 57'  Okkonen 90' | (1-4) | Aho 9'   Tarvajärvi 18', 49'   Puhakainen 28'   Karhu 45'   Könönen 52' | Tehtaan kenttä     |
|   | Lehtinen 32', 57'  Okkonen 90' | MyPa Suomen Cupin finaaliin | Aho 9'   Tarvajärvi 18', 49'   Puhakainen 28'   Karhu 45'   Könönen 52' | Tehtaan kenttä     |
| 0 | 1 | 2 | 3 | 4 |
| --- | --- | --- | --- | --- |
| 23. lokakuuta 2004 | Klubi-04 | 1-2 | FC Hämeenlinna |   |
| 0 | 1 | 2 | 3 | 4 |
| --- | --- | --- | --- | --- |
|   | Sihvola 53'  | (0-1) | Bello 36'   Byrnes 90' | Finnair Stadium     |
|   | Sihvola 53'  | FC Hämeenlinna Suomen Cupin finaaliin | Bello 36'   Byrnes 90' | Finnair Stadium     |
Finaali

| 0 | 1 | 2 | 3 | 4 |
| --- | --- | --- | --- | --- |
| 30. lokakuuta, 2004 | FC Hämeenlinna | 1-2 | MyPa |   |
| 0 | 1 | 2 | 3 | 4 |
| --- | --- | --- | --- | --- |
|   | Byrnes 51' | (0-1) | Puhakainen 23' Tuomas Aho 90+2' | Finnair Stadium   Yleisöä: 2650   |
|   | Byrnes 51' | MyPa voitti Suomen Cupin vuonna 2004 | Puhakainen 23' Tuomas Aho 90+2' | Finnair Stadium   Yleisöä: 2650   |
Finaali > Finaalin kokoonpanot

| 0 | 1 | 2 |
| --- | --- | --- |
|  FC Hämeenlinna 12 Peltonen  4 Sauso  5 Martikainen  6 Huuhtanen (17 Bello 70')  7 Kunnas  13 Savolainen  14 Pirhonen  16 Uusitorppa  22 Sundberg  24 Byrnes  33 Porokara |  |  MyPa 1 Korhonen  2 Karhu  3 Timoska  4 Könönen  7 Kuparinen (11 Tauriainen 63')  9 Puhakainen  10 Haapala  13 Taipale  16 Huttunen  17 Tarvajärvi (14 Muinonen 81')  18 Aho |